Daisy Nielsen var sidste år med til at vinde EM-bronze for hold, men femtepladsen i St. Leon-Rot Golf Club syd for Heidelberg er uden sammenligning karrierens flotteste individuelle resultat. Turneringen blev afviklet over 54 huller i. Efter to indledende runder i 73 og 76 slag præsterede Daisy Nielsen sin bedste runde nogensinde. Den talentfulde strandbynit, der netop er fyldt 14 år, brugte kun 67 slag på de sidste 18 huller. Det er hele fem slag bedre end idealscoren (par). Dermed forbedrede Daisy sin personlige rekord med hele tre slag. Runden i 67 slag betyder, at Daisy Nielsen nu er scratchspiller. Det vil sige, at hun er nede i handicap 0. En fantastisk og usædvanlig bedrift af en spiller, som blot lige er fyldt 14 år.

Opsummering:
14-årige Daisy Nielsen, Frederikshavn Golf Klub, sluttede i weekenden på en imponerende femteplads i German Girls Open, som er en af Europas stærkeste turneringer for pigespillere op til 22 år.